उस आनंद के कारण की खोज करते हुए मैंने पाया कि अगर मैं कोई चीज अपनी मानकर अपने पास रखता हूं तो सारी दुनिया से उसकी रक्षा करनी पडती है। मैंने यह भी पाया कि दुनिया में ऐसे बहुत-से लोग हैं जिनके पास वह चीज नहीं है, हालांकि वे उसे चाहते हैं, और अगर भूखे तथा अकालग्रस्त लोगों को मैं अकेले में कहप मिल जाऊं तो वे न केवल मेरी चीज को मेरे साथ बांट लेना चाहेंगे बल्कि उसे मुझसे छीन लेना चाहेंगे और तब उसकी रक्षा के लिए मुझे पुलिस से संरक्षण मांगना होगा। तब मैंने स्वयं से कहा कि वे लोग अगर उस वस्तु को चाहते हैं और मुझसे छीन लेने पर उतारू हैं तो इसलिए नहीं कि उनके मन में मेरे प्रति कोई द्वेष है बल्कि इसलिए कि उनकी जरूरत मेरी जरूरत से बडी है।